**Nr. 5884Prot Krujë, më 04 .08 .2025**

**SHPALLJE PËR POZICION TË LIRË PUNE**

**NË STRUKTURËN E POLICISË SË BASHKISË KRUJË**

Në zbatim të Ligjit nr.89/2022 “Për policinë Bashkiake”, VKM nr 452 datë 26.07.2023’’Për miratimin e rregullorës kuadër të policisë bashkiake” , Vendimit të Kryetarit të Bashkisë nr 288 datë 26.05.2025” Për miratimin e ndryshimeve në strukturën organizative të Bashkisë Krujë, Njësive Administrative dhe funksioneve të deleguara” Bashkia Krujë shpall pozicionet e vendeve të lirë të punës për:

* **1 ( një) inspektor të policisë bashkiake.**
* **2 ( dy ) punonjës të policisë bashkiake.**

**Misoni**

Policia Bashkiake ka si mison ushtrimin e funksioneve në shërbim të sigurisë, qetësisë dhe rendit në komunitet, mbarëvajtjes së punëve publike, mirë administrimit të hapësirave publike dhe mbrojtjes së mjedisit në territorin e juridiksionit të saj.

**Detyrat edhe përgjegjësitë**

1. Siguron zbatimin e akteve të nxjerra nga kryetari i bashkisë dhe këshilli bashkiak;

2. Parandalon konstaton dhe shqyrton kundërvajtjet administartive përmes forcimit, inspektimit dhe monitorimit në zbatim të akteve të njësive të vetëqeverisjes vendore brënda territorit të juridiksiont të saj;

3. merr masa të sigurisë për zbatimin e planit të emergjencës së bashkisë për parandalimin e fatkeqësive të ndryshme natyrore, si dhe bashkëpunon me strukturat e mbrojtjes civile pranë bashkisë dhe prefektit të qarkut për kapërcimin e tyre;

4. kontrollon zbatimin e rregullave të qarkullimit rrugor në territorin e juridiksionit të saj, sipas parashikimeve në Kodin Rrugor të Republikës së Shqipërisë dhe marrëveshjeve të bashkëpunimit që lidhen me Policinë e Shtetit.

5. bashkëpunon me Policinë e Shtetit për mbikqyrjen e sigurisë brenda territorit të juridiksionit të saj;

6. bashkërendon masat me Policinë e Shtetit pë ruajtjen e rendit e të qetësisë publike në raste të aktiviteteteve në territorin e juridiksionit të bashkisë;

7. merr masa sigurie në veprimtaritë sportive dhe ndeshjet e futbollit gjatë organizimit dhe zhvillimit të tyre si personel sigurie;

8. merr masa për ruajtjen e objekteve në pronësi të bashkisë, si dhe atyre që administrohen nga ana e saj;

9. mbështet strukturat përgjegjëse të bashkisë për strehimin social, për procedurat e zhvendosjes së individëve ose familjeve nga vendbanimi a strehimi i tyre;

10. mbikqyr respektimin e normave detyruese të bashkëjetesës ;

11. Siguron ekzekutimin e sanksioneve në lidhje me zgjidhjen e kontratës së qirasë së banesave sociale me qira , të vendosuraa nga entet menaxhuese;

14. siguron zbatimin e akteve që përcaktojnë kryerjen e veprimtarive që trajtohen si veprimtari tregtare apo shërbimi, ambulante, në vende publike të përcaktuara paraprakisht nga organet e vetëqeverisjes vendore;

15.mbështet strukturat përgjegjëse të taksave dhe tarifave vendore në veprimtaritë e tyre;

16.siguron zbatimin e rregullave për përdorimin e hapësirave publike, për ndalimin e zënies së hapësirave publike, hedhjes së mbeturinave dhe mbrojtjen e lulishteve publike;

17. vëren dhe konstaton ndërtimet e kundërligjshme, njofton dhe mbështet menjëherë strukturën përgjegjëse ndërtimore e urbanistike të bashkisë për vazhdimin e mëtejshëm të procedurave ligjore;

18.siguron zbatimin e rregullave dhe procedurave për organizimin dhe funksionimin e shërbimit publik të varrimit dhe për administrimin e varrezavene territorin e jurdiksionit të bashkisë;

19. garanton zbatimin e përcaktimeve ligjore mbi afishimin e materialeve propagandiste në vendet jashtë përcaktimeve të bëra, duke hequr menjëherë cdo material propagandues të subjekteve zgjedhore.

**Kushtet e punës**

Orari ditor i punës përcaktohet në rregulloren e brendshme të bashkisë përkatëse. Përcaktimi i kohëzgjatjes së punës dhe të pushimit, si dhe i rregullave në lidhje me orarin ditor të punës, festat zyrtare, pushimet, orët shtesë dhe kompensimin e tyre bëhet sipas vendimit nr.568, datë 06.10.2021, të Këshillit të Ministrave, “Për miratimin e rregullave për kohëzgjatjen e punës dhe të pushimit, orët shtesë dhe kompensimin e tyre në institucionet e administratës shtetërore, institucionet e pavarura dhe njësitë e vetëqeverisjes vendore”. Gjatë orarit të punës punonjësi shfrytëzon kohën e punës vetëm për qëllime pune dhe për kryerjen e detyrave të tij funksionale.

**Pagat dhe përfitimet**

Punonjësi i shërbimit të Policisë Bashkiake, përfiton :

a) pagë mujore, dhe shtesa për çdo vit vjetërsie shërbimi ;

Procedurat e trajtimit financiar gjatë qëndrimit në punë të punonjësit të policisë bashkiake , përcaktohen me vendim të Këshillit të Bashkisë .

**Kriteret e domosdoshme për zgjedhjen e aplikantëve:**

**Kandidatët për inspektor duhet të plotësojnë kërkesat e posaçme si vijon: -**

a) të jetë shtetas shqiptar;

b) të ketë zotësi të plotë për të vepruar;

c) të jetë në kushte shëndetësore që e lejojnë të kryejë detyrën përkatëse ;

d) të ketë mbaruar arsimin e larte në shkenca shoqërore, juridike, ekonomike ose institucionet arsimore të sigurisë ,  Diplome/e arsimit të lartë sipas legjislacionit të arsimit  të lartë.

dh) të mos jetë i/e dënuar me vendim të formës së prerë, për kryerjen e një vepre penale me dashje;

e )Ndaj tij të mos jetë marrë masa disiplinore e largimit nga puna që nuk është shuar ose të mos ketë masa disiplinore në fuqi;

f ) të mos jetë i përjashtuar nga Policia e Shtetit dhe Garda e Republikës për shkak të vlerësimeve kalimtare ose periodike, të parashikuar nga legjislacioni në fuqi për punonjësit e Policië së Shtetit;

të paraqesë vërtetimin e besueshmërisë .

**Kandidatët për punonjës policie duhet të plotësojnë kërkesat e posaçme si vijon:**

a) të jetë shtetas shqiptar;

b) të ketë zotësi të plotë për të vepruar;

c) të jetë në kushte shëndetësore që e lejojnë të kryejë detyrën përkatëse ;

d) të ketë mbaruar arsimin e mesëm;

dh) të mos jetë i/e dënuar me vendim të formës së prerë, për kryerjen e një vepre penale me dashje;

e )Ndaj tij të mos jetë marrë masa disiplinore e largimit nga puna që nuk është shuar ose të mos ketë masa disiplinore në fuqi;

f ) të mos jetë i përjashtuar nga Policia e Shtetit dhe Garda e Republikës për shkak të vlerësimeve kalimtare ose periodike, të parashikuar nga legjislacioni në fuqi për punonjësit e Policië së Shtetit;

të paraqesë vërtetimin e besueshmërisë .

**Dokumentacioni mënyra dhe afati i dorëzimi:**

* + - 1. Dokumentacioni duhet të dorëzohet pranë Drejtorisë së të Burimeve

Njerëzore (protokollit ) brenda datës **03.09.2025.** Dokumentat që nuk dorëzohen brenda këtij afati nuk pranohen.

* + - 1. Dokumenat që duhet të paraqiten janë:
* Kërkesë drejtuar institucionit të bashkisë ;
* Jetëshkrimin
* Fotokopje e kartës së identitetit
* fotokopjet e noterizuara të diplomës;
* 2 (dy) foto me përmasa 4 x 6 cm;
* raportin mjekoligjor mbi gjendjen shëndetësore;
* certifikatën e gjendjes gjyqësore (dëshmi penaliteti);
* vërtetimin nga prokuroria për qenien ose jo në ndjekje penale;
* vërtetimin nga gjykata për çështje në process gjykimi;
* dokumentet për vërtetimin e përvojës në punë apo librezën e punës;
* vlerësimin e fundit të punës, kur aplikantët vijnë nga administrata publike;
* vërtetimin që të mos ketë masë disiplinore të largimit nga puna që nuk është shuar ose të mos ketë masë disiplinore në fuqi;
* vërtetimin që të mos jetë larguar nga Policia e Shtetit dhe Garda e Republikës, për shkak të vlerësimeve kalimtare ose periodike, të parashikuara nga legjislacioni në fuqi;
* vërtetimin e besueshmërisë që lëshohet nga struktura vendore e Policisë së Shtetit, me kërkesën e bashkisë përkatëse, përpara pranimit në Policinë Bashkiake.
	+ - 1. **Mungesa e njërit prej dokumentave të mësipërme apo pavlefshmëria e dokumentave**

**sjell skualifikimin e kandidatit.**

Në datën **05.09.2025** Drejtoria e Burimeve Njerëzore të Bashkise Krujë do të shpallë në portalin “Shërbimi Kombëtar i Punësimit” dhe në stendën e informimit të publikut listën e kandidatëve që plotësojnë kriteret e aplikimit.

Në të njëjtën datë kandidatët që nuk i plotësojnë kriteret e aplikimit do të njoftohen individualisht nga Drejtoria e Burimeve Njerëzore të Bashkisë Krujë , nëpërmjet email- it të tyre, për shkaqet e moskualifikimit.

**Fushat e njohurive, aftësitë dhe cilësitë mbi të cilat do të zhvillohet intervista**

Kandidatët do të testohen me shkrim për njohuritë e tyre mbi:

* Njohuritë mbi ligjin nr.139, date 17.12.2015 “Për vetëqeverisjen vendore”.
* Ligjin nr.89/2022 “Për Policinë Bashkiake”
* Ligjin 44/2015 “Kodi i procedurave Administrative i Republikës së Shqipërisë”

• Vendimin e Këshillit të Ministrave nr.452, datë 26.07.2023 “Për miratimin e rregullorës kuadër të Policisë Bashkiake”.

 **MËNYRA E VLERESIMIT TË KANDIDATËVE**

**Mënyra e vlerësimit të kandidatëve**

Kandidatët do të vlerësohen me pikë sipas skemës së vlerësimit si më poshtë:

* **Testim me shkrim deri në 60 pikë**

Testimi me shkrim kryhet brenda 20 (njëzet) ditëve nga shpallja e listës së kandidatëve, që plotësojnë kriteret ligjore për t’u pranuar në Policinë Bashkiake. Më shumë detaje në lidhje me mënyrën e  e zhvilimit të testimit  i gjeni në kreu III “Rregullat dhe Procedurat e detajuara të pranimit në Policinë Bashkiake” të Vendimit të Këshillit të Ministrave nr.452, datë 26.07.2023 “Për miratimin e rregullorës kuadër të  Policisë Bashkiake”.

Kandidati nuk kualifikohet për vazhdimin e konkurrimit nëse nuk merr 60% të pikëve të përcaktuara.Kandidati që merr më shumë   60%  të pikëve   të përcaktura të testimit do të njoftohen për të vazhduar  procesin e Intervistes.

* **Intervista me gojë  dhe testimi fizik deri në 40 pikë**

Intervista konsiston në testimin e aftësitëve të aplikantit për të komunikuar qartë, për të shprehur ide dhe koncepte, si dhe për të analizuar e për të marrë vendime.

Në këtë fazë konkurrimi, totali i pikëve të vlerësimit të kandidatëve është 20 (njëzet) pikë, të cilat ndahen përkatësisht:

1. jetëshkrimi (CV), që konsiston në vlerësimin e arsimimit, të përvojës e të trajnimeve, deri në 10 pikë;
2. intervista, deri në 10 pikë.
3. Testimi fizik deri ne 20 pike .

Më shumë detaje në lidhje me mënyrën e  e zhvilimit të testimit  i gjeni në kreu III “Rregullat dhe Procedurat e detajuara të pranimit në Policinë Bashkiake” të Vendimit të Këshillit të Ministrave nr.452, datë 26.07.2023 “Për miratimin e rregullorës kuadër të  Policisë Bashkiake”.

Rezultati i përgjithshëm i aplikantit përcaktohet si shumatore e rezultatit të testimit me shkrim ,testimit fizik  dhe rezultatit të intervistës me gojë .

Kandidati që merr  më shumë se 60 pikë për të dyja  fazat konsiderohet i suksesshëm .

Kandidatët, që kanë marrë më pak se 60 pikë, renditen në një listë të posaçme që nuk bëhet publike dhe ata njoftohen individualisht nga njësia e burimeve njerëzore.

Kandidati që merr më pak se 60 pikë nuk konsiderohet i suksesshëm .

 **DATA E DALJES SË REZULTATEVE TË KONKURIMIT DHE MËNYRA E KOMUNIKIMIT**

Në përfundim të vlerësimit të kandidatëve për të treja fazat e konkurimit, raportit dhe vendimit nga  komisioni përzgjedhës si edhe përfundimit të fazës së ankimimit ,Njësia Përgjegjëse e Burimeve Njerëzore,  Bashkia Kruje  do të shpallë fituesit në portalin Agjencia  Kombëtare e Punësimit dhe Aftesive ,Faqen  Zyrtare të  Bashkisë   dhe në stendën e informimit të publikut.

 **KRYETARI**

 **ARTUR BUSHI**

Konceptoi : M. Taga

Miratoi: S.Seseri